ປ. Ellen Johnson Sirleaf ຈະຊະນະ ການເລືອກຕັ້ງ ຮອບຕັດສິນຊີ້ຂາດ ໃນໄລບີເຣຍ.
ປະທານາທິບໍດິ Ellen Johnson Sirleaf ກໍານົດຈະຊະນະ ການເລືອກຕັ້ງຮອບ ຕັດສິນຊີ້ຂາດ ໃນໄລບີເຣຍ.
ປາກົດວ່າ ປະທານາທິບໍດີ Ellen Johnson Sirleaf ກໍາລັງຈະໄດ້ຮັບໄຊຊະນະເປັນປະ ທານາທິບໍດີຕື່ມອີກສະໄໝນຶ່ງ ໃນການເລືອກຕັ້ງຮອບຕັດສິນຊີ້ຂາດ ທີ່ພວກຝ່າຍຄ້ານບໍ່ ເຂົ້າຮ່ວມນໍາ ແລະມີການປະທະກັນທີ່ມີຜູ້ຄົນເສຍຊີວິດ ລະຫວ່າງຕໍາຫລວດແລະພວກ ປະທ້ວງ ອະດີດລັດຖະມົນຕີຍຸຕິທໍາ ທ່ານ Winston Tubman ຊຶ່ງເປັນຄູ່ແຂ່ງກັບປະທານາທິບໍດີ ໃນການເລືອກຕັ້ງໃນວັນອັງຄານມື້ນີ້ ໄດ້ຮຽກຮ້ອງໄປຍັງພວກສະໜັບສະໜຸນທ່ານ ບໍ່ໃຫ້ ປະກອບສ່ວນໃນການປ່ອນບັດມື້ນີ້ຍ້ອນຂໍ້ກ່າວຫາວ່າ ມີການສໍ້ໂກງການເລືອກຕັ້ງທີ່ສະໜັບ ສະໜຸນທ່ານນາງ Sirleaf ນັ້ນ ຜູ້ສື່ຂ່າວວີໂອເອກ່າວວ່າ ປະຊາຊົນໄປປ່ອນບັດໜ້ອຍຫລາຍ ຮວມທັງຢູ່ໜ່ວຍປ່ອນບັດ ເລືອກຕັ້ງແຫ່ງນຶ່ງທີ່ໃນລະຫວ່າງການປ່ອນບັດເລືອກຕັ້ງໃນຮອບທໍາອິດເມື່ອເດືອນແລ້ວນີ້ ມີຜູ້ຄົນຢືນຕໍ່ຫາງລໍຖ້າກັນຢ່າງຍາວຢຽດກ່ອນໜ່ວຍປ່ອນບັດໄຂຂຶ້ນນັ້ນ ແຕ່ໃນວັນອັງຄານ ມື້ນີ້ກັບມີຫ້ອງເປົ່າຫວ່າງຫລາຍ ການຮັກສາຄວາມປອດໄພໄດ້ດໍາເນີນໄປຢ່າງຮັດເຄັ່ງໃນວັນອັງຄານມື້ນີ້ໃນນະຄອນ Mon rovia ເຂດອ້ອມແອ້ມສໍານັກງານໃຫຍ່ຂອງພັກ Congress for Democratic Change ຫລື CDC ຂອງທ່ານ Tubman ບ່ອນທີ່ເກີດຄວາມວຸ້ນວາຍຂຶ້ນນຶ່ງມື້ກ່ອນ ລະຫວ່າງຕໍາ ຫລວດ Liberia ແລະພວກປະທ້ວງຝ່າຍຄ້ານທີ່ໄດ້ເຮັດໃຫ້ປະຊາຊົນຄົນນຶ່ງເສຍຊີວິດໄປ ຕໍາຫລວດໄດ້ອັດສະຖານີວິທະຍຸ 3ແຫ່ງໄວ້ໃນຄືນຜ່ານມານີ້ ຮວມທັງສະຖານີແຫ່ງນຶ່ງທີ່ ເປັນຂອງທ່ານ George Weah ຜູ້ສະມັກເລືອກຕັ້ງຮ່ວມກັບທ່ານ Tubman ນັ້ນ